section_heading: Prvi svjetski rat
paragraph_text: Na početku Prvog svjetskog rata Funke zapovijeda 3. eskadrom bojnih brodova Flote otvorenog mora. U prosincu 1914. postaje zapovjednikom 2. eskadre zamijenivši zapovjedništvo s Reinhardom Scheerom koji je pak postao zapovjednikom 3. eskadre. Dužnost zapovjednika 2. eskadre bojnih brodova obnaša do kolovoza 1915. kada je odlukom cara na svoje veliko iznenađenje umirovljen. Na dužnosti zapovjednika 2. eskadre bojnih brodova zamijenio ga je viceadmiral Franz Mauve.